Document ID: 31992D0393

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιουλίου 1992 για την τροποποίηση της απόφασης 89/631/ΕΟΚ για κοινοτική χρηματοδοτική συμμετοχή στις δαπάνες στις οποίες υποβάλλονται τα κράτη μέλη προκειμένου να εξασφαλίσουν την τήρηση του κοινοτικού συστήματος για τη διατήρηση και τη διαχείριση των αλιευτικών πόρων (92/393/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
τη γνώμη της Οικονομικής και Κοινωνικής Επιτροπής (2),
Εκτιμώντας:
ότι, στις 27 Νοεμβρίου 1989, το Συμβούλιο εξέδωσε την απόφαση 89/631/ΕΟΚ (3) με την οποία χορηγείται, προσωρινά και μέχρι τις 31 Δεκεμβρίου 1991, κοινοτική χρηματοδοτική συμμετοχή στις δαπάνες στις οποίες υποβάλλονται τα κράτη μέλη της Λεκάνης της Μεσογείου προκειμένου να εξασφαλίσουν την τήρηση των κανόνων για τη διατήρηση και τη διαχείριση των αλιευτικών πόρων, μέχρις ότου εκδοθούν σχετικοί κοινοτικοί κανόνες που θα εφαρμόζονται στα ύδατα της Μεσογείου-
ότι η Κοινότητα δεν έχει ακόμα εκδόσει τους εν λόγω κανόνες- ότι είναι πρωταρχικής σημασίας να μπορέσει η Κοινότητα να διατηρήσει τη χρηματοδοτική συμμετοχή της στις προαναφερόμενες δαπάνες, μέχρις ότου εκδοθούν οι εν λόγω κανόνες,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 1 παράγραφος 1 της απόφασης 89/631/ΕΟΚ, το δεύτερο εδάφιο αντικαθίσταται από το ακόλουθο κείμενο:
"Μέχρις ότου εκδοθούν κοινοτικοί κανόνες για τη διατήρηση και τη διαχείριση των αλιευτικών πόρων οι οποίοι θα εφαρμόζονται στα ύδατα της Μεσογείου, η Κοινότητα συμμετέχει, υπό τους ίδιους όρους με εκείνους που αναφέρονται στην παρούσα απόφαση, στη χρηματοδότηση των δαπανών στις οποίες υποβάλλονται τα οικεία κράτη μέλη προκειμένου να εξασφαλίσουν την τήρηση των εφαρμοζομένων κανόνων. Τα κράτη μέλη, που επιθυμούν να επωφεληθούν από αυτή τη συμμετοχή, κοινοποιούν τους εν λόγω κανόνες στην Επιτροπή με σχετική αιτιολόγηση του βάσιμου των εν λόγω κανόνων."
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 20 Ιουλίου 1992.

Labels: 15
6